ብዛዕባ ኮሮናቫይረስ ክትጽሕፍ ዘይትደሊ ደራሲት ዶክተር ፍሊፕ ዴቮስ እቲ ቫይረስ ናብቶም ሕሙማት ናይ ምትሕልላፍ ተኽእሎ ከም ዝህልዎም ግን ኣይሓብአን። ኣብ ምብራቓዊት ከተማ ቤልጅም፡ ሓደ መሰለስ ሰባት ብኮሮናቫይረስ ዝተለኸፉ ኮይኖም ኣለው። እዚ ካብ ሆስፒታላት ዘጋጥም ዘሎ ምትሕልላፍ ኮይኑ፡ ሃንደበታዊ መጥባሕቲ እንተዘይኮይኑ ንግዝኡ ካልኦት ኣገልግሎት ሕክምና ደው ክብል ገይረን። ሚኒስትሪ ጥዕና እታ ሃገር፡ እቲ ኩነታት ክንቆጻጸሮ እንተዘይክኢልና ብ"ማዕበል" እቲ ለበዳ ክንውሓጥ ኢና ክብል ኣጠንቂቑ እዩ። ኣብዚ ሕጂ እዋን ሃገራት ኤውሮጳ ኣጋጢሙወን ንዘሎ መልከፍቲ ኮሮናቫይረስ ንምቁጽጻር ዝተፈላለዩ ስጉምታት ክወስዳ ጀሚረን እየን። ትካል ጥዕና ዓለም ትማሊ ኣብ ዝሃቦ መግለጺ፡ ጉዕዞ ጠጠው ክብል፣ ሰባት ኣብ ገዝኦም ከፍ ክብሉ ክንገሮምን ሙሉእ ዕጽዋ ክእወጅን ሓሳብ ሂቡ እዩ። ኣብ ወርሒ መጋቢት ብምኽንያት እቲ ቫይረስ ከቢድ ሓደጋ ሞትን መልከፍትን ኣጋጢሙዋ ዝነበረት ጥልያን፡ ዳግም ናይ ጂም፣ ትያትር፣ መሐንበሲ ቦታታት ክዕጸው ገይራ ኣላ። ብተወሳኺ ሬስቶራንታት፣ ባራትን ካፌታትን ኣገልግሎት ዝህባሉ ሰዓት ክግደብ ገይራ። ኣገዳሲ እንተዘይኮይኑ ድማ ሰባት ካብ ዝነብሩላ ከተማ ወጻእ ከይንቀሳቐሱ ምዒዱ። ብሰንበት ጥራሕ ልዕሊ 21 ሽሕ በቲ ቫይረስ ዝተለኸፉ ሰባት ረኺባ እያ። ምንጪ ስእሊ, Getty Images ኣብ ካልኦት ሃገራት ኤውሮፓኸ?
